ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሜን ኮርያውያን ደቂኣንስትዮ ኣብ ቻይና 'ንምንዝርና ጊልያነት ይግደዳ' ከምዘለዋ ተገሊፁ 21 ጉንቦት 2019 ምንጪ ስእሊ, Korea Future Initiative መግለጺ ስእሊ, እዚ ንግዲ ምንዝርና ሰሜን ኮርያውያን ደቂኣንስትዮ ገበነኛታት ትካላት ኣብ ዓመት 100 ሚልየን ዶላር ኣታዊ ንክረኽቡ ዝገብር እዩ ብኣሽሓት ዝቑፀራ ሰሜን ኮርያውያን ደቂኣንስትዮ ኣብ ቻይና ኣብ ምንዝርና ክሰርሓ ይግደዳ ከምዘለዋ ሓድሽ ፀብፃብ፡ ኣብ ለንደን ዝመደበሩ ተጣባቒ ጉጅለ ሓቢሩ። ዝበዝሕ ግዜ እዘን ደቂኣንስትዮ ተጨውየን ነብሰን ንክሸጣ (ንክምንዝራ) ወይ ድማ ንቻይናወያን ደቂተባዕትዮ ንክምርዐዋ ይግደዳ ኢሉ እቲ መፅናዕቲ። እዚ ንግዲ ምንዝርና፡ ገበነኛታት ትካላት ኣብ ዓመት 100 ሚልየን ዶላር ኣታዊ ንክረኽቡ ዝገብር እዩ። እዘን ደቂኣንስትዮ ኩሉግዜ ኣብ መፃወድያ ምስተዓገታ እየን፡ ናይዚ ምኽንያት ድማ ቻይና ብርክት ዝበሉ ሰሜን ኮርያውያን ናብ ሃገሮም ስለ እትሰጉግን ናብ ሃገሮም ምስ ተመለሱ ስለዘሳቕዮምን እዩ። "ግዳያት ብውሑድ ዋጋ ማለት ብ 30 ዩዋን (4.30 ዶላር) እየን ዘመንዝራ፣ ንቻይናዊ ሰብኣይ ሰበይቲ ንክኾና ከኣ ብ 1,000 ዩዋን ይሽየጣ፣ ካብ ዓለም ለኸ ተመልካቲ ኣታዊ ንምርካብ ድማ፡ ካብ 12 ክሳብ 29 ዝዕድሚአን ደቂኣንሰትዮ ኣብ ቅድሚ ዌብካም [ኣብ ኮምፕዩተር ዝግጠም ካሜራ] ፆታዊ ርክብ ንክፍፅማ (ሳይበርሴክስ ዴንስ) ይግበር" ክብል ነዚ ፀብፃብ ዘዳለወ ዮን ሂ-ሱን ተዛሪቡ። ቻይና፡ መጥቃዕቲ ካራ ኣብ መውዓሊ ህጻናት ቻይና ስሙይ 'ብሎገር' ኣብ ቻይና ተኣሲሩ ንድሕነት ዜጋታት ብካሜራ እትስልል ቻይና መብዛሕትኡ ግዜ ነዚ ተግባር ንክፍፅማ ዝግደዳ ደቂኣንስትዮ ካብ 12 ክሳብ 29 ዝዕድሚአን እንትኾና፡ ሓደሓደ ግዜ ድማ ካብዚ ዝነኣሳ ክኾና ይኽእላ፡ ይብል እቲ ፀብፃብ። ኣብ ቻይና ስልጠና ዝወሰዳ፣ ዝተሸጣን ዝተጨወያን ወይ ድማ ብቀጥታ ካብ ሰሜን ኮርያ ብዘይሕጋዊ መንገዲ ንክመፃ ዝተገደዳ እየን። እዘን ሰሜን ኮርያውያን ካብ ሃገረን ምስመፅኣ ኣብ ሓደ ዓመት ጥራሕ ንምንዝርና ልዕሊ ሓደ ግዘ ዝተሸጣ ከምዝኾና እውን ወሲኹ ሓቢሩ። ዝበዝሓ ኣእላፍ ስደተኛታት ሸቃሎ ናብ ዝርከብሉ ምብራቓዊ ቻይና፡ ናብ ኣመንዝራነት ብጊልያነት ዝሽየጣ እየን። ልቓሕ ቻይና ንሃገራት ኣፍሪቃ ስግኣትዶ ይኸውን?
